WEB-ODISSEA	E, a penes assadorat eth desir de minjar e de béuer, era Musa ahisquèc ath poèta tà que celebrèsse era glòria des guerrèrs damb un cant qu’era sua fama arribaue alavetz en ample cèu: era disputa d’Ulisses e deth Pelida Aquilles, qu’aueren ena esplendida taulejada en aunor des dius damb orribles paraules, mentre eth rei d’òmes Agamemnon s’alegraue ath sòn laguens en veir que pelejauen es milhors des aquèus; donques que Febo Apòllo l’ac auie pronosticat ena divina Pito, quan er eròi passèc eth lumedan de pèira e anèc a consultar- lo en tot dider-li qu’a compdar d’aqueth moment començarie a resolver-se era calamitat entre teucri e danaus per çò dera decision deth gran Zèus.